మునేరు కాలువ ఆధారంగా మాగల్లు, సోమవరం, తొర్రగుడిపాడు గ్రామాల రైతులకు చెందిన చివరి పొలాలకు సక్రమంగా సాగునీరు రాక, పంటలు పండక రైతులుఇబ్బందులు ఎదుర్కొంటున్నారు. దీనికి పరిష్కారంగా వైరా నది మీద ఎత్తిపోతల పథకం నిర్మించితే సాగునీటి సమస్య తీరుతుందని రైతులు 10 సంవత్సరాలుగా కృషి చేయడంతో, ఇటీవల ఈ పథకానికి ప్రభుత్వ అనుమతి మంజూరయినది. ఈ పథకం ప్రకారం, రుద్రవరం గ్రామం వద్ద, వైరా నది నుండి నీటిని తరలించెదరు. అక్కడినుండి 3 కి.మీ. గొట్టపు మార్గం (Pipe Line) ద్వారా మునేరు ఆయకట్టుకు సాగునీరందించెదరు. మూడు గ్రామాలలోని 2,780 ఎకరాలకు సాగునీరందించే ఈ పథకంలో ఒక్కొక్కటీ 450 అశ్వకశక్తి (Horse Power) గల మూడు పంపులను ఏర్పాటుచేసెదరు. వీటిద్వారా 17 క్యూసెక్కుల నీరు ఆయకట్టుకు సరఫరా చేసెదరు. ఈ ఎత్తిపోతల పథకం ద్వారా ఆయకట్టు భూములలో సాగుచేసే వరితో పాటు, మెట్టపైర్లకు గూడా సాగునీరు అందించెదరు. ఈ పథకానికి నాబార్డు వారు, ఆర్.ఐ.డి.ఎఫ్ - 20 స్కీము ద్వారా, రు. 26.30 కోట్ల నిధులను గూడా మంజూరు చేసారు. [4]

మాగల్లు ఎత్తిపోతల పథకం
ఆలయ చరిత్ర
ప్రైవేటు వైద్య సౌకర్యం
ఆలయ అభివృద్ధి